พณ.เทข้าวใส่ถุงธงฟ้าขายราคาถูก
พาณิชย์เล็งขนข้าว3หมื่นตันลงถุงธงฟ้าขายประชาชนราคาถูก
17 ก.พ. 2553

พาณิชย์เล็งขนข้าว3หมื่นตันลงถุงธงฟ้าขายประชาชนราคาถูก
รายงานข่าวจากกระทรวงพาณิชย์ แจ้งว่า ขณะนี้กระทรวงกำลังอยู่ระหว่างดำเนินการจัดทำข้าวสารบรรจุถุงตามมติกขช. ที่อนุมัติให้นำข้าวสารจำนวน 3 หมื่นตันมาบรรจุถุง ทำข้าวถุงธงฟ้าจำหน่ายให้กับประชาชนในราคาถูก ซึ่งหากนำมาบรรจุถุง 5 กิโลกรัม จะทำข้าวถุงได้ประมาณ 6 ล้านถุง โดยขณะนี้อยู่ระหว่างการให้อคส.ดำเนินการจัดทำ คาดว่าจะเริ่มระบายให้ประชาชนได้ในเร็วๆ นี้ 
รายงานข่าววจากกระทรวงพาณิชย์ แจ้งว่า ในวันที่ 18 ก.พ. กรมการค้าต่างประเทศจะออกประกาศเชิญชวนให้ผู้ส่งออกเข้ามาประมูลข้าวสารในสต๊อกรัฐบาล ล๊อตแรกจำนวน 5 แสนตัน แยกเป็นข้าวขาว 3.5 แสนตัน และข้าวหอมปทุมธานี 1.5 แสนตัน โดยจะเปิดโอกาสให้ผู้ส่งออกที่สนใจมีระยะเวลาในการตรวจสอบคุณภาพข้าวในสต๊อก 3-4 วัน และจากนั้นให้ยื่นซองเสนอราคาวันที่ 23 ก.พ. และเปิดซองราคาในวันที่ 24 ก.พ.
ทั้งนี้ ภายหลังจากการเปิดประมูลข้าวล็อตแรกไปแล้ว จะทยอยเปิดประมูลอีก 5 แสนตันภายใน 2 สัปดาห์ และจะเปิดระบายในตลาดสินค้าเกษตรล่วงหน้า (เอเฟต) อีก 3 แสนตัน และ 2 แสนตันตามลำดับ จากนั้นจะเปิดประมูลอีก 5 แสนตัน เพื่อให้จำนวนที่เปิดประมูลรวมครบ 2 ล้านตัน ซึ่งจะดำเนินการให้เสร็จสิ้นก่อนที่ผลผลิตข้าวฤดูกาลใหม่จะออกมา เพื่อไม่ให้ส่งผลกระทบต่อราคาข้าวในประเทศ.